**Алматы облысы, Қарасай ауданы, Тұрар ауылы**

**«Ә.Байсалбаев атындағы орта мектеп мектепке дейінгі шағын орталықпен» кмм**

**Пән:** Өзін – өзі тану

**Күні:** \_\_\_\_\_\_\_\_\_\_\_\_\_\_\_

**№** 8

**Мұғалім:** Мусаханова Г.Т.

**Сыныбы:** 9

**Оқушылардың саны**:

**Тақырыбы:** Даналықтың сарқылмас күші

**Құндылығы:** Ақиқат

**Қасиеттері:** Шыншылық, өз – өзіне адал болу, ойдың, сөздің және істің бірлігі

|  |  |
| --- | --- |
| **Мақсаты:** Ақиқат құндылығының мәнін ашу**Міндеттері:****1. Білімділік:** Оқушыларға адам баласы өз – өзіне адал болу керек екендігін үйрету**2. Дамытушылық:** Оқушылардың бойындағы шыншылдық қасиеттерін дамыту **3. Тәрбиелік:** Оқушыларды ойдың, сөздің және істің бірлігінде өмір суруге тәрбиелеу | ***Ресурстар:****(материалдар, дереккөздер)* 1. u-s.kz
 |
| Сабақтың барысы:1. **Ұйымдастыру кезеңі. Жағымды көңіл күй.**

***«Дракон» ойыны.****Топ қайарласып тұрады, әр қатысушы алдыңғы ойыншының белінен ұстайды. Саптың алдындағы ойыншы дракон «басы», соңғы қатысушы «құйрығы». «Басы» «құйрығын» ұстауға тырысады, ал басы бұлтып ұстатпауы керек. Жаттығу барысында барлық қатысушы қолдарын жібермей қозғалады.* 1. **Үйге тапсырманы тексеру.**

1. №7 – сабақ. 2 – тапсырманы орындау.2. Келесі сабақ. №8, «Қазақ қазынасы» мәтінін оқып келу.**Сұрақтар:** 1. Ата-бабаларымыздың көшпенділер өркениетінің қымбат құндылықтарын «жеті қазына» деп бөлек құрметтеуінің себебі неде деп ойлайсыздар? 2. Автордың «Күн мен ай, аспан мен жер, от пен су жалпыадамзаттық жеті қазынаның ішінде» деген пікірін қалай түсінесіздер? 3. Мәтін авторының «Ал енді бір сәт қазіргі замандағы қазақ қазынасы хақында ойлансақ қайтер еді? «Қазына» сөзінің байыбына барып жүрміз бе?» деген сұрақтарына қалай жауап берер едіңіздер? 4. «Қазынаның үлкені адамның өз бойында, басты қазына адамның жүрегінде» деген пікірге көзқарасыңыз қандай? 5. Өз өміріңізде рухани құндылықтардың алатын орны қандай? Жауабыңызды мысалдар келтіріп, дәйектеп түсіндіріңіз. |  |
| **2. Сабақтың дәйексөзі.** (Оқушыларға үш рет айтқызып, дәптерге жаздырту)Ата өнері –балаға мұра, ата кәсібі -бала нәсібі  Халық даналығы.Сұрақтар: 1. Халық даналығы дегенді қалай түсінесіңдер?2. Неліктен оны адамзаттың рухани байлығы дейміз?3. Дәйексөзден қандай ой түйдіңіз? |  |
| **4. Оқиға айту (Мұғалім сыйы)**ҚАЗАҚТЫҢ САЛТ - ДӘСТҮРЛЕРІН ҚҰРМЕТТЕУ - БОРЫШЫМҚазақ халқы – салт - дәстүрге өте бай халық. Ал салт - дәстүрге бай болу елдің мәдениетті әрі тәрбиелі екенін айғақтайды. Жалпы салт - дәстүр деген не, соған тоқталып өтейік. Салт - дәстүр – ел өмірімен біте қайнасып кеткен рухани және мәдени азық. Біздің халқымыз өз ұрпақтарын қасиетті салт - дәстүрмен, өнегелі әдет - ғұрыппен, ырым - тыйыммен тәрбиелеп, ұлағатты ұл мен инабатты қызды теріс жолға түсірмей тәрбиелей білген. Б. Момышұлы «мен өзімнің ұрыстағы тәжірибемнен жауынгерлік қасиетті тәрбилеуде ұлттық дәстүрдің маңызы зор екеніне көзім жетті» деп жазады. Бұдан отаншылдық, ерлік, мәрттік, жомарттық, адамгершілік қасиеттердің бәрі салт - дәстүр арқылы даритынын түсінуге болады. Яғни, салт - дәстүр адамды адастырмас тура жолмен жүруге, жөн - жосықты біліп, үйренуге және өмірде қолдануға үгіттейтін мызғымас заң іспетті десек те болады.Қазіргі таңда салт - дәстүрлеріміздің ұмытылып бара жатқаны және оны тек наурыз мерекесінде есімізге түсіретініміз маған ұнамайды. Бұлай жалғаса берсе түбі бір құртылмайтынына кім кепіл, кім куә? Жетпіс жыл бойы жетесіз әрі қанқұйлы тәртіптің қырсығынан ұлт дәстүрлерінің ережесі бұзылады. Біреулері ұмытылды, біреулеріне тыйым салынды. Салт - дәстүр мен әдет - ғұрыпсыз ел әдепсіздік пен берекетсіздікке салынуы мүмкін. Осындай зиянды жақтарды біле отырып мен жұдырықтай жүрегіммен қолыма қалам алып, салт - дәстүр арқылы қалай өзім секілді жеткіншектердің отанға деген патриоттық сезімдерін арттыра аламын деген ой қозғамақпын. Ел боламын десең бесігіңді түзе демекші ең алдымен отанға деген сүйіспеншілікті салт - дәстүрді түзеуден бастау керек. Бұл арқылы бала салт - дәстүрін білсе тарихын таниды, ал тарихын білу отанды тану. Бала түгіл үлкен адамдарда біле бермейтін салт - дәстүр түрлері өте көп. Солардың бір түрі белкөтерер салты. «Тоқсан көтеремін деген жасым бар еді, быламық ішемін деген асым бар еді» деп бұрынғы қариялар айтпақшы, жасы келген адамдардың тісі болған соң тамақ іше алмайды. Мұндай жағдайда оларға арнап «белкөтерер» тағамы дайындалады. Бұл әрі жұмсақ, әрі дәмді, нәрі мол тамақтардан дайындалады. Мұны балалары, көрші - көлемдер, сыйлас кісілер әдейі дайындап әкеледі. Бұған риза болған қарт батасын береді. Біз бұдан халқымыздың жасы үлкен адамдары сыйлаудың, бағып - қағудың үлгісін көреміз. «Белкөтерер» аурудан жаңа тұрған адамдарға, сол сияқты «Наурыз», «Айт» күндері де үлкендерге әдейі тартылады. **Сұрақтар:**1. Салт – дәстүр дегеніміз не?
2. Қазақтың қандай салт – дәстүрін білесіздер?
3. Салт – дәстүрлердің адам өміріндегі маңызы?
 |  |
| **5. Шығармашылық жұмыс, топпен жұмыс.**Оқушылар үш топқа бөлінеді. 6-тапсырма. «Даналық» тақырыбына синквейн жазыңыз. Синквейн – бес жолдық өлең түрі, оның құрылымы төмендегідей: 1-жол – сипатталатын нәрсе, зат есім; 2-жол – сол зат есімді сипаттайтын 2 сын есім; 3–жол – осы зат есімнің әрекетін білдіретін 3 етістік; 4-жол – зат есімнің мағынасы туралы негізгі ойды білдіретін 4-6 сөзден тұратын сөйлем; 5-жол – зат есімнің синонимі. |  |
| **6. Топпен ән айту.****Қазағымның дәстүрлері-ай** **Сөзін жазған Т. Әшімов** **Әнін жазған Н. Адамбеков**Қайта оралды қазағыма бүгін дәстүрлері-ай, Көптен күткен халқымыздың асығып арман еді-ай. Берекелі қазақ жері - ел мерекелі, Дәстүрлерін жоғалтпаған қазағымның бұл ежелгі.Қайырмасы: Шілдехана, бесік той, Тұсау кесер, сүндет той, Ай, шіркін-ай. Құда түсіп, сырға салу, Беташарым-ай. Алтыбақан аясында сұлу бойжеткен, Қыз-бозбала кең даланы Әнімен елітіп тербеткен. Ер жігітке жарасады озып шықса бәйгеден, Қыз балаға жарасады алқа, шашбау, сәукеле. Жоғалмасын дәстүріміз, ұмытылмасын, Ата-баба көзіндей қылып сақтайық қазақ дәстүрін. Қайырмасы. |  |
| * 1. **Үй тапсырмасы.**

1. №8 – сабақ. 7 – тапсырманы орындау.2. Келесі сабақ. №9, «Менің досым» мәтінін оқып келу. |  |
| 8. Сабақтың қорытынды сәті.**Тыныс алуға зейін қою.** Баяу музыка қойылады.Мұғалім: Сіздерден аяқ-қолыңызды айқастырмай, түзу отыруыңызды өтінемін. Біз қазір тыныс алу жаттығуын жасаймыз. Тыныс алуға зейін қойған кезде, біздің ақылымыз дем алады. Ауаны ішке жұту кезінде тыныштық пен қуаныш қабылдаймыз. Демді сыртқа шығарған кезде өзіміздегі мазасыздықтарды сыртқа шығарамыз.Кәне, дайындалайық, балалар. Көзімізді жұмамыз..., арқамызды тіктейміз..., қолдарыңды тізеге қоюға болады...Д е м а л..... ш ы ғ а р... (жаймен 9-10 рет) немесе 1..................2 [3]. Рахмет!Бүгінгі сабақтан игерген жақсы қасиеттерді есімізге түсіріп, жүрегімізге сақтайық. |  |